Document ID: /roh_data/filtered/fineweb-2-filterrobots_roh.jsonl.gz/38732

Il pli grond ov marsch è probablamain quel en connex cun ils hackers da la Russia. President Barack Obama ha numnadamain bandegià 35 diplomats e spiuns probabels russ. Ultra da quai ha el er anc sancziunà il servetsch secret russ cun numnar nums e mussar fotografias.
Er sche quellas sancziuns vegnan pir tard, èn ellas ina vendetga per las attatgas probablas da hackers russ sin l’elecziun dal president dals Stadis Unids. Barack Obama è persvas che hackers han attatgà il comité naziunal democratic (DNC) ed uschia influenzà las elecziuns en favur da Donald Trump. Lez è natiralmain d'in auter avis.
Laschà proteger terrain
Sper quai ha Obama er anc laschà metter sut protecziun da natira pliras 100’000 hectaras terren ad Utah ed a Nevada. Quai per impedir che Trump po duvrar quai per immobiglias u sumegliant. Cler, Trump po annullar bleras da las decisiuns da ses antecessur. Ma quai dovra temp e gnerva, uschia ch'el sto probabel metter da la vart in zic sias atgnas finamiras sco pli pussant um dal mund.
RR actualitad 08:00